РЕГЛАМЕНТ (ЕО) № 351/2009 НА КОМИСИЯТА
от 28 април 2009 година
за определяне на коефициента за разпределение, приложим към заявленията за лицензии за износ на някои млечни продукти за Доминиканската република в рамките на квотата, посочена в член 29 от Регламент (ЕО) № 1282/2006
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕО) № 1282/2006 на Комисията от 17 август 2006 г. за определяне на специалните подробни правила за прилагането на Регламент (ЕО) № 1255/1999 на Съвета по отношение на лицензиите за износ и възстановяванията при износ за мляко и млечни продукти (2), и по-специално член 33, параграф 2 от него,
като има предвид, че:
(1)
В раздел 3 на глава III от Регламент (ЕО) № 1282/2006 се определя процедурата за разпределяне на лицензии за износ на някои млечни продукти за Доминиканската република в рамките на квотата, открита за посочената страна.
(2)
Заявленията, подадени за квотната 2009/2010 година, обхващат количества, по-големи от наличните. Следователно е необходимо да се определят коефициенти на разпределение за заявените количества,
ПРИЕ НАСТОЯЩИЯ РЕГЛАМЕНТ:
Член 1
Количествата, обхванати от подадените за периода 1 юли 2009 г.-30 юни 2010 г. заявления за лицензии за износ за продуктите, посочени в член 29, параграф 2 от Регламент (ЕО) № 1282/2006, се умножават по следните коефициенти на разпределение:
-
0,575975 за подадените заявления за частта от квотата, посочена в член 30, параграф 1, буква а) от Регламент (ЕО) № 1282/2006,
-
0,336842 за подадените заявления за частта от квотата, посочена в член 30, параграф 1, буква б) от Регламент (ЕО) № 1282/2006.
Член 2
Настоящият регламент влиза в сила на 29 април 2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 април 2009 година.